George Takei

ialah seorang pelakon, penulis dan aktivis dari Amerika Syarikat. Beliau terkenal dengan lakonan watak Hikaru Sulu dalam siri televisyen Star Trek  serta enam filem susulan ia. 

Beliau juga merupakan aktivis kuat yang terlibat dalam penggiatan berkaitan polisi dalam negara baik terhadap ehwal imigresen lagi-lagi semasa keadaan memburuk dalam pentadbiran Presiden Donald Trump mahupun isu berkaitan kebajikan minoriti seksual LGBT di sana - beliau sendiri melelakan diri bercenderungkan homoseksual dalam suatu wawancara tahun 2005.

Awal hidup 
Hosato Takei lahir pada 20 April 1937 di Los Angeles, California kepada Fumiko Emily (née Nakamura;  asal Sacramento, California ) dan Takekuma Norman Takei (asal Prefektur Yamanashi, Jepun),  yang bekerja di hartanah. Beliau dinamakan sempena pertabalan Raja George VI pada tahun 1937 yang berlaku sejurus selepas kelahiran Takei. 

Apabila Perang Dunia Kedua melanda Amerika Syarikat tahun 1942, keluarga Takei antara seberapa keluarga bangsa Jepun yang dipaksa berpindah atas arahan pemerintah Amerika Syarikat ke pusat pemulihan sementara Santa Anita sebelum beralih ke Pusat Pemulihan Perang Rohwe jauh di negeri Arkansas.  Mereka kemudiannya dipindahkan ke Pusat Pemindahan Perang Tasik Tule di California di mana mereka kekal di sana sehinggalah tamatnya perang besar itu.

Kerjaya lakonan 
Takei memulakan kerjaya Hollywoodnya pada lewat tahun 1950-an sebagai pengalih suara bahasa Inggeris filem-filem genre raksasa dari Jepun termasuk Rodan (1956, US: 1957) dan Godzilla Raids Again (1955, US: Gigantis the Fire Monster, 1959). Beliau turut muncul awalnya dalam siri antologi televisyen Playhouse 90 dan Hawaiian Eye pada 1960–61.

Takei kemudian muncul dalam beberapa filem sebagai pelakon pembantu, bersama-sama pelakon ternama, termasuk Frank Sinatra (dalam Never So Few, 1959), Richard Burton (Ice Palace), Jeffrey Hunter (Hell to Eternity, 1960), Alec Guinness (A Majority of One, 1961), James Caan (Red Line 7000, 1965) dan Cary Grant (Walk, Don't Run, 1966).

Pada tahun 1965, beliau dipilih Gene Roddenberry dalam suatu produksi cereka sains NBC berjudul Star Trek di mana beliau melakonkan watak Hikaru Sulu, seorang anak kapal dan ahli astrofizik. Star Trek pada ketika itu menjadi sangat masyhur bukan sahaja kerana jalan cerita berdasarkan tema-tema fantasi sains yang sungguh menarik perhatian ramai sezaman tetapi juga penampilan barisan watak yang berbilang bangsa dalam suatu genre yang direbut-rebutkan lalu mengejutkan warga Amerika Syarikat yang baru sahaja mengalami gerakan hak awam pada ketika itu; justeru Takei menjadi antara wajah unik yang sangat dikenali.

Filemografi

Filem

Television

Rujukan 
Orang hidup
Kelahiran 1937

Pautan luar 

 Laman web persendirian rasmi
 
 
 
 
 Profil di StarTrek.com
 Profil di Encyclopedia of Arkansas History & Culture
 Profil di Japanese American Relocation Record

Pelakon lelaki Amerika Syarikat
Pelakon suara Amerika Syarikat
Aktivis Amerika Syarikat